Data: 30.09.2020

**COMUNICAT DE PRESĂ**

**privind workshopul focalizat pe**

**Rezultate obtinute in cadrul subcontractelor de tip D**

Institutul Naţional de Cercetare-Dezvoltare pentru Fizica Materialelor (INCDFM), cu sediul în Măgurele, strada Atomiştilor nr. 405A, a organizat în data de 30 septembrie 2020 un workshop (în regim on-line) în cadrul proiectului „ANALIZE FIZICO-CHIMICE, MATERIALE NANOSTRUCTURATE ȘI DISPOZITIVE PENTRU APLICAȚII ÎN DOMENIUL FARMACEUTIC ȘI MEDICAL DIN ROMÂNIA-AMD-FARMA-MED-RO”,  co-finanţat prin Fondul European de Dezvoltare Regională prin Programul Operaţional Competitivitate 2014-2020, în baza contractului de finanţare nr. 58/05.09.2016, încheiat cu Autoritatea Națională pentru Cercetare Științifică și Inovare în calitate de Organism Intermediar (OI), în numele şi pentru Ministerul Fondurilor Europene (MFE) în calitate de Autoritate de Management (AM) pentru Programul Operaţional Competitivitate (POC).

Workshopul a fost focalizat pe rezultatele obținute in cadrul subcontractelor de tip D. La workshop au participat 39 persoane de la Institutul Național de Cercetare Dezvoltare pentru Fizica Materialelor, și alte 8 persoane de la şapte intreprinderi mici, mijlocii si mari dupa cum urmeaza: SC Bioelectronic SRL, SC Centru IT pentru Știința și Tehnologie, Pro-Vitam SRL, S.C. Intelectro Iasi S.R.L., S.C. All Green S.R.L., S.C. Apel Laser S.R.L. şi S.C. Agilrom S.R.L.

În cadrul workshopului au fost prezentate cincisprezece comunicări orale, focalizate pe subiecte de interes în domeniul medical și farmaceutic după cum urmează: i) Implementarea proiectului pentru transfer de cunoștinţe intitulat “Analize fizico-chimice, materiale nanostructurate și dispozitive Pentru aplicaţii în domeniul farmaceutic și medical din România”; ii) Studierea efectului antibiotic al atorvastatinei pe tulpinile de referinţă ; iii) Studii de spectroscopie vibraţională ale atorvastatinei calciu ; iv) Asamblarea imunosenzorilor anti-TSH şi anti-EGFR ; v) Fotodegradarea medicamentului Lorista având compusul activ losartan potasic evidenţiată prin studii de absorbţie UV-VIS şi IR, împrăştiere Raman şi fotoluminescenţă ; vi) Studiu de piaţă şi proiectarea sistemului de interacţie controlată a gazului inert cu diferite soluţii /suspensii din domeniul farmaceutic/medical adaptabil la diferite spectrofotometre inclusiv cele aferente fluorescenţei ; vii) Influenţa oxidului de grafenă redus asupra acidului -lipoic interacţionat cu nanoparticule metalice ; viii) Studiul compuşilor activi din produsele farmaceutice cu filme nanostructurate bazate pe RGO şi nanoparticule de Ag şi Au prin folosirea tehnicilor cromatografice ; ix) Compozite bazate pe poli 5-amino 1-naftol şi oxid de grafenă în stare redusă ; x) Analiză asupra parametrilor de proces în scopul optimizării diametrului fibrelor electrofilate de oxid de polietilenă prin utilizarea proiectării experimentale ; xi) Module imersie automată sensor acid folic în proba de urină ; xii) Fotodegradarea paracetamolului ; xiii) Noi tipuri de ambalaje destinate produselor farmaceutice, în scopul reducerii efectelor negative ale expunerii accidentale ale acestora la temperaturi ridicate şi lumina UV ; xiv) Analize fizico-chimice, materiale nanostructurate şi dispozitive pentru aplicații în domeniul farmaceutic şi medical din România si xv) Proprietățile vibraționale și fotoluminescente ale compozitelor bazate pe nanotuburi de carbon cu pereți dubli, poli(o-fenilendiamină) și poli(etilen oxid).

Proiect co-finanţat din Fondul European de Dezvoltare Regională prin Programul Operaţional Competitivitate 2014-2020

Director proiect: Mihaela Baibarac   
Tel: 021.369.01.70, fax: 021.369.01.77, e-mail: barac@infim.ro